Diari Oficial de la Generalitat Valenciana


Sumari del DOGV 8507, del 15-03-2019 (2019/2595)

RESOLUCIÓ de 12 de març de 2019, del director gerent del Consorci Hospital General Universitari de València, per la qual es convoca una borsa d'ocupació temporal de la categoria de terapeuta ocupacional (BET/01/19).
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8507

Data del DOGV
:   15-03-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/2595


Data del document
:   12-03-2019

Organisme emissor
:   Consorci Hospital General Universitari de València

Tipus de document
:   Resolució

Correcció d'errades

 Descriptors 

:   * concurs administratiu

RESOLUCIÓ de 12 de març de 2019, del director gerent del Consorci Hospital General Universitari de València, per la qual es convoca una borsa d'ocupació temporal de la categoria de terapeuta ocupacional (BET/01/19). [2019/2595]  
De conformitat amb les normes reguladores per a la contractació de durada determinada i la millora d'ocupació, aprovades per Resolució de 15 de juny de 2016 (DOGV 7811, 22.06.2016), del director gerent del Consorci Hospital General Universitari de València (d'ara endavant, CHGUV), d'acord amb el que es disposa en els articles 10.2 i 11 de les referides normes i en ús de les atribucions contingudes en l'apartat segon, punt 10, de l'Acord de 12 de desembre de 2003, del Consell de Govern i del president del Consell, pel qual es deleguen atribucions en matèria de personal, de contractació administrativa i gestió econòmica en diversos òrgans del Consorci Hospital General Universitari de València, resolc convocar la borsa d'ocupació temporal de la categoria de terapeuta ocupacional del CHGUV, conformement al que es disposa en les esmentades normes i en les bases següents:  
  
1. Objecte  
La convocatòria té per objecte constituir la borsa d'ocupació temporal de la categoria de terapeuta ocupacional del CHGUV.  
  
2. Requisits  
Per a formar part de les borses s'hauran de reunir i acreditar els requisits següents:  
- Estar en possessió del títol de graduat/ada o diplomat/ada en Teràpia Ocupacional.  
- Posseir l'aptitud psicofísica i funcional necessària per a l'acompliment de les funcions pròpies de la plaça i categoria a la qual s'opta.  
- No haver sigut separat o separada mitjançant expedient disciplinari del servei de qualsevol administració pública o servei de salut, ni trobar-se inhabilitat o inhabilitada per a l'exercici de funcions públiques ni, si escau, per a l'exercici de la corresponent professió.  
- Complir els altres requisits i obligacions establits en l'article 3 de les normes reguladores per a la contractació de durada determinada i la millora d'ocupació aprovades per Resolució de 15 de juny de 2016, del director gerent del CHGUV, tot això sense perjudici de les restants obligacions pròpies de la relació laboral.  
Els requisits hauran de complir-se l'últim dia de termini de presentació de sol·licituds i mantindre's durant tot el temps de permanència en la corresponent borsa.  
  
3. Sol·licituds, termini i documentació necessària  
3.1. Sol·licituds i documentació adjunta.  
Les sol·licituds de participació, d'acord amb el model que es recull en l'annex adjunt, hauran d'estar degudament emplenades i hauran d'anar acompanyades de la documentació acreditativa dels mèrits que es pretenguen fer valdre (original o fotocòpia degudament compulsada per anvers i revers), d'acord amb el barem establit en la base 11.1 de les normes reguladores del procediment, a excepció de l'apartat 11.1.B del barem de mèrits, que serà acreditat i valorat d'ofici, si escau.  
  
La comissió de valoració, que només podrà valorar la documentació degudament acreditada i aportada dins del termini i en la forma escaient, podrà requerir qualsevol aclariment sobre aquesta. Quan el requeriment no siga atés, no serà valorat el mèrit corresponent. En cas de constatar-se l'existència d'inexactituds o falsedats, l'òrgan de gestió podrà excloure-les sense perjudici de les responsabilitats de qualsevol altre ordre que foren exigibles.  
3.2. Termini i lloc de presentació.  
El termini per a presentar les sol·licituds serà d'un mes, a comptar des de l'endemà de la publicació de la present resolució en el Diari Oficial de la Generalitat Valenciana i acabarà el mateix dia del mes següent de la seua publicació. Si és inhàbil, el termini finalitzarà al següent dia hàbil.  
Les sol·licituds emplenades i la seua documentació adjunta es presentaran preferentment en el Registre General del CHGUV (horari de 09.00 a 14.00 hores, de dilluns a divendres) o, si no és possible, a través de qualssevol de les formes possibles de conformitat amb el que es disposa en la Llei 39/2015, d'1 d'octubre, del procediment administratiu comú de les administracions públiques.  
En cas d'optar-se per la presentació de la sol·licitud a través de les oficines de Correus, haurà d'observar-se la forma prevista en l'article 31 del Reial decret 1829/1999, de 3 de desembre, pel qual s'aprova el reglament que regula la prestació de serveis postals. De manera que les sol·licituds es presentaran en sobre obert, i en la capçalera dels documents haurà de constar amb claredat el nom de l'oficina, i també el lloc, data, hora i minut de la seua admissió; si no es fa així, la seua data d'entrada serà la que consta en el Registre General del CHGUV. Els sobres hauran de dirigir-se a l'adreça postal següent: Consorci Hospital General Universitari de València, av. de les Tres Creus, 2, 46480 València.  
  
  
4. Procediment  
Finalitzat el termini de presentació de sol·licituds, la comissió de valoració avaluarà els mèrits acreditats d'acord amb el barem aplicable i seguidament publicaran la llista provisional, ordenada per puntuació. Aquesta llista es farà pública en el tauler d'anuncis i en la web corporativa per un termini de 15 dies hàbils, a fi que els aspirants, si escau, presenten en aquest termini les al·legacions que consideren oportunes.  
  
Finalitzat el termini de presentació d'al·legacions i, si escau, resoltes aquestes, les comissions de valoració publicaran en els mateixos mitjans la llista definitiva, que serà remesa com a proposta a l'òrgan competent per a la constitució de la borsa.  
  
5. Barem  
S'aplicarà el barem següent, establit en l'article 11.1 de les normes reguladores del procediment:  
A. Formació i experiència professional, fins a un màxim de 70 punts.  
a) Per cada mes complet treballat en institucions sanitàries públiques, tant de gestió directa com indirecta, en la mateixa categoria i, si escau, especialitat: 0,30 punts.  
b) Per cada mes complet treballat en institucions sanitàries públiques, tant de gestió directa com indirecta, en categoria diferent i, si escau, especialitat: 0,15 punts.  
c) Formació en l'especialitat a la qual s'opta per la via de professional intern o interna resident:  
- Especialitat amb programa formatiu de 2 anys: 14,40 punts.  
- Especialitat amb programa formatiu de 3 anys: 21,60 punts.  
- Especialitat amb programa formatiu de 4 anys: 28,80 punts.  
- Especialitat amb programa formatiu de 5 anys: 36 punts.  
A aquest efecte es prendrà en compte la durada del programa formatiu per a l'especialitat en el moment d'aplicació del barem.  
  
B. Resultat obtingut en les proves selectives, fins a un màxim de 26 punts.  
Es valorarà la nota obtinguda en les últimes proves selectives convocades pel CHGUV en la categoria o especialitat de què es tracte, de conformitat amb l'escala següent:  
B.1) Nota del primer exercici.  
De 0,50 a 3,99: 2 punts.  
De 4 a 4,99: 4 punts.  
De 5 a 6,99: 6 punts.  
De 7 a 10: 8 punts.  
B.2) Nota del segon exercici.  
De 0,50 a 3,99: 3 punts.  
De 4 a 4,99: 6 punts.  
De 5 a 6,99: 12 punts.  
De 7 a 10: 18 punts.  
  
En el cas de tractar-se d'exercici únic, s'aplicarà el barem següent:  
  
De 0,50 a 3,99: 5 punts.  
De 4 a 4,99: 10 punts.  
De 5 a 6,99: 18 punts.  
De 7 a 10: 26 punts.  
  
C. Coneixements de valencià.  
S'acreditarà mitjançant l'aportació dels certificats expedits per la Junta Qualificadora de Coneixements de Valencià, que es valoraran conforme a aquesta escala:  
Coneixements orals o nivell A2: 1 punt.  
Grau elemental o nivell B1: 2 punts.  
Grau mitjà o nivell C1: 3 punts.  
Grau superior o nivell C2: 4 punts.  
Es valorarà exclusivament el nivell més alt acreditat.  
Els empats en les puntuacions finals es resoldran a favor de l'aspirant amb major puntuació en l'apartat B del barem (resultat obtingut en les proves selectives). En cas de persistir l'empat, es resoldrà per ordre alfabètic dels cognoms, seguint la lletra utilitzada en l'última oferta d'ocupació pública del CHGUV.  
La comissió només podrà valorar els mèrits obtinguts fins a la data de la publicació de la present Resolució en el DOGV.  
  
6. Comissió avaluadora  
Per a la valoració dels mèrits es constituirà una comissió de conformitat amb el que es disposa en l'article 14 de les normes reguladores. Aquesta comissió es farà pública en el tauler d'anuncis i en la web corporativa.  
  
7. Normativa aplicable  
Aquesta convocatòria i les borses que s'hi constituïsquen es regiran per la Resolució de 15 de juny de 2016, del director gerent, d'aprovació de les normes reguladores per a la contractació de durada determinada i la millora d'ocupació. Tot això sense perjudici de la resta de normes jurídiques que puguen ser aplicables.  
  
8. Règim jurídic  
La relació laboral que es formalitze, si escau, es regirà per les clàusules del contracte de treball, pel que es disposa en el conveni col·lectiu del personal laboral del CHGUV, per l'Estatut dels treballadors i per les altres normes d'aplicació.  
  
9. Publicitat  
En compliment de la disposició final primera de les normes reguladores del procediment, aquesta convocatòria serà objecte de publicació en el DOGV. La resta de resolucions i acords de l'òrgan de gestió o de les comissions de valoració es faran públics, de manera oficial, en el tauler d'anuncis de la Direcció de Recursos Humans del CHGUV, i amb caràcter informatiu, es publicaran en la web corporativa.  
  
  
10. Recursos  
Contra aquesta convocatòria, que no esgota la via administrativa, podrà interposar-se recurs d'alçada davant la Presidència del CHGUV, dins del termini d'un mes des de l'endemà de la seua publicació, sense perjudici de la interposició de qualsevol altre recurs que es considere procedent, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques. Transcorregut l'esmentat termini sense que s'haja interposat cap recurs, aquesta resolució serà ferma amb caràcter general.  
  
València, 12 de març de 2019.- El director gerent del CHGUV: Enrique Ortega González.